300 



§. 24. 



Odbor može predane rasprave i rukopise drugih publika- 

 cija predati na ocjenu i stručnjaku izvan odbora, ako ga ne bi 

 bilo u odboru. 



§. 25. 



Pisac može na izričnu želju dobiti 25 otisaka svoje ra- 

 sprave u »Glasniku« ; ako ih hoće još više, naknadit će troškove. 



§. 26. 



O svim drugim publikacijama društva (§. 5.) odlučit će 

 odbor prema potrebi, prilikama i sredstvima društva. 



Sve prirodnine, koje bi prispjele društvu na dar ili drugim 

 kojim načinom, predat će društvo onim domaćim zavodima, u 

 koje pripadaju po svojoj prirodi. 



IV. Uprava društva. 



§. 28. 



Društvom upravlja odbor sastavljen od predsjednika, pod- 

 predsjednika, tajnika, blagajnika, knjižničara, četiriju odbor- 

 nika i dvaju zamjenika. Članovi odbora mogu biti samo redovni 

 članovi društva. Jurističke osobe ne mogu biti birane. 



§. 29. 



Odbor se redovno sastaje u sjednicu svaki mjesec prije 

 mjesečnoga sastanka osim društvenih praznika (§. 38.). Pismeni 

 poziv na sjednicu treba da bude bar 2 dana prije sjednice uručen 

 svakomu članu odbora. 



§. 30. 



Odbor ne može ni vijećati ni zaključivati, ako nije bar 

 sedam odbornika prisutno u sjednici. 



